Balanç molt positiu dels tallers educatius de “Booktrailers” a l’Eliana.
23 de novembre de 2018

Els centres educatius de l'Eliana han acollit entre els mesos de setembre i novembre tallers educatius de Booktrailers, un gènere en voga que uneix l'experiència lectora amb l'audiovisual, a l'estil dels trailers cinematogràfics.

Així, la Fundació pel Llibre i la Lectura (FULL) i la MICE (Mostra Internacional de Cinema Educatiu), amb subseu a l'Eliana, han iniciat en els últims mesos estos tallers en els quals professionals de l'audiovisual, al costat d'equip docent, han tractat d'abordar l'educació literària des de la creació audiovisual. El resultat ha sigut una experiència satisfactòria i enriquidora per a tot l'alumnat.